**MEMORIU TEHNIC**

Denumirea proiectului:

***REALIZARE SOPRON PARTER, ALIPIT DE C1, RESPECTIV C5 SI IMPLEMENTARE MASURI PSI CONSTRUCTII C1, C5; EXTINDERE CONSTRUCTIE C13 PANA LA LIMITA CONSTRUCTIEI C14; REALIZARE CORP DE LEGATURA INTRE C4 SI C12; REALIZARE CORP DE LEGATURA INTRE C12 SI C13***

**- MAI 2022 –**

CUPRINS

[1. DATE GENERALE 3](#_Toc103858112)

[1.1 Prezentarea societăţii 3](#_Toc103858113)

[1.2 Descrierea principalelor activităţi ale societăţii 4](#_Toc103858114)

[1.2.1 Activitatea de producţie 4](#_Toc103858115)

[1.2.2 Activitatea de ambalare şi microambalare 5](#_Toc103858116)

[1.2.3 Activitatea de cercetare-dezvoltare 5](#_Toc103858117)

[2. JUSTIFICAREA INVESTITIEI 6](#_Toc103858118)

[2.1 Descrierea proiectului 6](#_Toc103858119)

[2.2 Necesitatea investiţiei 6](#_Toc103858120)

[2.3 Valoarea estimată a investiţiei şi perioada de implementare propusă 6](#_Toc103858121)

[2.4 Perioada de implementare propusă este de 4 luni. 6](#_Toc103858122)

[2.5 Planșe reprezentând limitele amplasamentului proiectului 6](#_Toc103858123)

[2.6 Descrierea caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcție și altele). 6](#_Toc103858124)

[2.6.1 Sopron 7](#_Toc103858125)

[2.6.2 Extindere C13 pana la limita C14 7](#_Toc103858126)

[2.6.3 Corpuri de legatura 8](#_Toc103858127)

[3. IMPACTUL IMPLEMENTĂRII PROIECTULUI ASUPRA FACTORILOR DE MEDIU 8](#_Toc103858128)

[3.1 Surse de poluanți și instalații pentru reținerea, evacuarea și dispersia poluanților în mediu 9](#_Toc103858129)

[3.1.1 Protecția calității apelor 9](#_Toc103858130)

[3.1.2 Protecția aerului 9](#_Toc103858131)

[3.1.3 Protecția împotriva zgomotului și vibrațiilor 9](#_Toc103858132)

[3.1.4 Protecția împotriva radiațiilor 9](#_Toc103858133)

[3.1.5 Protecția solului și a subsolului 9](#_Toc103858134)

[3.1.6 Protecția ecosistemelor terestre și acvatice 10](#_Toc103858135)

[3.1.7 Protecţia aşezărilor umane, a altor obiective de interes public și măsuri de apărare împotriva incendiilor 10](#_Toc103858136)

[3.1.8 Justificarea încadrării proiectului în prevederile unor acte normative naționale care transpun legislația Uniunii Europene 10](#_Toc103858137)

[3.1.9 Identificarea arealelor sensibile ce pot fi afectate de proiect 10](#_Toc103858138)

[3.1.10 Lucrările, dotările și măsurile pentru protecția biodiversității, monumentelor naturii și ariilor protejate 11](#_Toc103858139)

[3.1.11 Prevenirea și gestionarea deșeurilor generate pe amplasament în timpul realizării proiectului/în timpul exploatării, inclusiv eliminarea 11](#_Toc103858140)

[3.2 Prevederi pentru monitorizarea mediului - dotări și măsuri prevăzute pentru controlul emisiilor de poluanți în mediu 11](#_Toc103858141)

[3.3 Lucrări necesare organizării de șantier 11](#_Toc103858142)

[4. LUCRĂRI DE RECONSTRUCŢIE ECOLOGICĂ 11](#_Toc103858143)

[5. ANEXE 12](#_Toc103858144)

# DATE GENERALE

## Prezentarea societăţii

Societatea Comercială “ALCHIMEX” S.A., înmatriculată în Registrul Comerţului cu numărul J/40/1853/1998, Cod fiscal RO 10336181, este persoană juridică română, cu capital privat. Sediul social al Societăţii este în Bucureşti, strada Alexandru Constantinescu nr. 63, sector 1, tel./fax (021) 310.84.84, 310.84.78, 310.86,55, website: [www.alchimex.ro](http://www.alchimex.ro); email: office@alchimex.ro.

 Activitatea principală constă în cercetare, producţie (formulare) şi microambalare în domeniul produselor fitosanitare şi igieno-sanitare, conform cod CAEN 2020: “FABRICAREA PESTICIDELOR ŞI ALTOR PRODUSE AGROCHIMICE”.

În scopul desfăşurării acestei activităţi, firma ALCHIMEX deţine un sediu productiv în comuna Herăşti, strada Principală nr. 107, cod poștal 087126, jud. Giurgiu, care este înregistrat ca punct de lucru.

Construcţiile existente (clădiri, instalaţii şi birouri) la data emiterii **Autorizaţiei de mediu nr. 152/28.12.2010 şi revizuitǎ la data de 17.09.2021** sunt amplasate pe un teren în suprafaţă totală de 54.023 mp, situat în comuna Herăşti, jud. Giurgiu având nr. cadastrale 30899, 30972, 30993, 31069, 31072, 32962, 33102 si 33134, fiind înscris în cartea funciară a comunei Herăşti, jud. Giurgiu.

Suprafaţa construită până în prezent este de **12.323** mp, din care:

- 8 hale principale producţie, ambalare, depozitare + vestiare, grupuri sanitare: 11.947 mp

- laborator de analize fizico-chimice, laborator agrochimic şi sediul administrativ: 278 mp

- statie de tratare a apelor: 77 mp

- post trafo si de distributie: 21 mp

Regimul normal de lucru este de 8 ore/zi, 5 zile/săptămână, 240 zile/an.

În cap. 7 “ANEXE”, subcap. 7.2. “Parte desenată”, se regăsesc:

* pct. 7.2.1. Planul de încadrare în teritoriu al obiectivului
* pct. 7.2.2. Planul de încadrare în zonă al obiectivului

Pentru activitățile existente, S.C. ALCHIMEX S.A, a implementat și aplicat cerinţele sistemului integrat ISO de management, calitate ISO 9001, mediu ISO 14001, sănătate și securitate în muncă ISO 45001, precum și cerințele standardelor pentru activitățile specifice de laborator.

Persoane de contact:

* Roxana Grosu – Director Tehnic; email: roxana.grosu@alchimex.ro
* Dan Crânguş – Director Dezvoltare; email: dan.crangus@alchimx.ro
* Anișoara Sanda – Responsabil Protecția Mediului; email: anisoara.sanda@alchimex.ro
* Claudiu Crânguş – Director General; email: claudiu.crangus@alchimex.ro

## Descrierea principalelor activităţi ale societăţii

### Activitatea de producţie

Activitatea de producţie a ALCHIMEX constă în formularea unui sortiment diversificat de preparate de uz fitosanitar, igieno-sanitar şi sanitar-veterinar, precum şi a unor fertilizanţi foliari, în deplină conformitate cu prevederile legislaţiei comunitare şi naţionale care reglementează aceste activităţi, inclusiv sub aspectul protecţiei mediului înconjurător, al securităţii şi sănătăţii în muncă. Formularea preparatelor, ca activitate de producţie distinct definită, se realizează numai prin operaţiuni fizice specifice de solubilizare, amestecare şi omogenizare, măcinare și granulare a substanţelor care intră în compoziţia diferitelor preparate, fără implicarea unor reacţii chimice. Ca urmare, substanţele care intră în operaţiunile de formulare se regăsesc în totalitate în compoziţia produselor finite, fără să rezulte produşi secundari de fabricaţie. Având în vedere natura proceselor de formulare, caracteristicile substanţelor utilizate, precum şi volumul realizat/planificat al activităţilor de formulare, se constată că activitatea de producţie şi amplasamentul de producţie de la Herăşti nu intră sub incidenţa directivei SEVESO II şi nu prezintă pericole de accident major, aşa cum rezultă şi din notificările transmise autorităţilor teritoriale competente, în conformitate cu dispoziţiile H.G. nr. 804/2007, privind controlul asupra pericolelor de accident major în care sunt implicate substanţe periculoase.

În conformitate cu prevederile Regulamentului REACH (CE, nr. 1907/2006, privind Înregistrarea, Evaluarea, Autorizarea şi Restricţionarea Chimicalelor), S.C. ALCHIMEX S.A. are statutul de utilizator în aval pentru toate substanţele pe care le foloseşte în formularea produselor pe care le pune pe piaţă, statut din care decurge responsabilitatea elaborării şi transmiterii către distribuitori şi utilizatorii finali ai fișelor cu datele de securitate ale produselor pe care le plasează pe piaţă, în conformitate cu prevederile art. 31 din Regulamentul REACH.

Schema generală de organizare a activităţii de formulare poate fi reprezentată astfel:



Desfăşurarea întregii activităţi a fost concepută astfel încât să corespundă exigenţelor impuse de standardele de bună practică de fabricaţie (GMP - Good Manufacturing Practice), precum şi cerinţelor legate de asigurarea integrităţii produsului, respectiv de prevenirea contaminării încrucişate (contaminare între produse necompatibile din punct de vedere biologic).

Integritatea produsului înseamnă că produsele Alchimex nu conţin concentraţii de substanţe active din produse fabricate anterior în acelaşi echipament, peste Nivelul Acceptabil de Concentraţie - NAC (nivelul sub care substanţele active pot fi prezente în următoarele produse fără cauzarea unor efecte nedorite sau adverse, cum ar fi afectarea culturilor la care se aplică noul produs).

Dacă substanţa activă a produsului anterior este prezentă în următorul produs fabricat sau ambalat într-o concentraţie mai mare decât N.A.C., următorul produs este considerat contaminat. Aceasta se poate întâmpla din cauza organizării necorespunzătoare a spaţiilor deproducţie (compartimentare, lipsa de proceduri specifice etc.) sau din cauza folosirii aceloraşi echipamente, incorect sau insuficient curăţate, sau printr-o greşeală operaţională, de exemplu prin adăugarea unei substanţe active necorespunzătoare.

### Activitatea de ambalare şi microambalare

Activitatea de ambalare se diferenţiază de cea de microambalare prin cantităţile de produs care se dozează într-o unitate de ambalaj, această diferenţiere fiind pur formală.

Microambalarea se referă la ambalarea şi plasarea pe piaţă a produselor solide sau lichide în ambalaje cu conţinut între 1,5 – 500 g, respectiv mL. În general, cantitatea de produs microambalat reprezintă o doză de produs care se utilizează într-o anumită cantitate de apă, pentru tratarea unei anumite unități de suprafaţă cultivată. Cel mai frecvent, microambalatele cu un conţinut între 1,5 – 50 g sau mL se utilizează în 10 L de apă, iar cu soluţia rezultată se poate trata o suprafaţă de 100 m2; cele cu un conţinut cuprins între 100 – 500 g sau mL se utilizează în 100 L de apă, pentru tratarea unei suprafeţe de 1000 m2. Aceste produse sunt destinate, evident, micilor producători.

Prin ambalare se înţelege un conţinut al ambalajelor produselor solide sau lichide de peste 1 kg, respectiv 1 L, până la cantităţi de 20 – 25 kg (la saci) sau litri (canistre). Astfel ambalate, produsele sunt destinate marilor producători, societăţi agricole şi ferme de producţie.

Activitatea de ambalare şi microambalare se referă în primul rând la produsele proprii, ca o etapă finală a lanţului de producţie, dar şi la produsele altor producători pe care le achiziţionăm în vrac şi le revindem în formă reambalată sau microambalată, evident, cu acordul acestora. De asemenea, la cererea producătorilor sau importatorilor, societatea prestează servicii de ambalare şi reambalare pentru produse de protecţia plantelor şi fertilizanţi.

Pulberile se ambalează în pungi de plastic multistrat (BOPP + PE + Al) închise la cald, iar lichidele în flacoane PET, PE, COEX sau sticlă, închise ermetic cu dop cu sigiliu de aluminiu şi cu inel de siguranţă. Ambalajele sunt etichetate individual. Eticheta individuală conţine denumirea produsului, domeniul de utilizare, modul de utilizare, măsuri de protecţia muncii, instrucţiuni de prim ajutor, termen de valabilitate, denumire fabricant, ambalator şi distribuitor. Ambalajele individuale sunt transportate în cutii colective de carton ondulat CO5, etichetate corespunzător.

### Activitatea de cercetare-dezvoltare

S.C ALCHIMEX S.A. desfăşoară o activitate de cercetare în domeniul produselor fitosanitare, în scopul elaborării de noi produse obţinute prin formulări moderne, care să asigure, în principal:

- o eficienţă fitosanitară crescută, prin efecte biologice complementare şi/sau sinergice;

- creşterea biodisponibilităţii şi agrodisponibilităţii;

- satisfacerea cerinţelor de bază pentru practicarea unui management fitosanitar integrat al culturilor agricole, asigurarea siguranţei în utilizare, reducerea volumului de lucrări şi a costurilor generale legate de aplicarea tratamentelor fitosanitare.

Aceste obiective pot fi atinse prin utilizarea în formulare a unor substanţe active în amestecuri sinergice şi/sau utilizarea unor substanţe superactive, caracterizate prin doze reduse de substanţă activă la hectar (10–20 g/ha) şi toxicitate redusă faţă de mamifere şi alte vieţuitoare utile (peşti, albine, păsări).

Formulările moderne (suspensii concentrate, emulsii apoase, microemulsii, concentrate emulsionabile, granule dispersabile, geluri spray etc.) urmăresc, în primul rând, rezolvarea problemelor ecologice, având în vedere restricţiile mereu în creștere ce se aplică în vederea protejării sănătăţii omului şi a mediului înconjurător. Astfel, toate substanţele active utilizate în compoziţiile noastre respectă cerinţele Directivei 91/414 privind plasarea pe piaţa Uniunii Europene a produselor de protecţia plantelor.

 Caracteristicile fizico-chimice ale produselor noastre sunt în concordanţă cu normele CIPAC (Collaborative International Pesticides Analytical Council) şi sunt omologate în vederea fabricaţiei, comercializării şi utilizării, după caz, de Comisia Interministerială de Omologare a produselor fitosanitare sau de Ministerul Sănătăţii.

 Această activitate se desfăşoară în colaborare cu Institutul de Cercetări pentru Pesticide Bucureşti, Institutul de Cercetare Dezvoltare pentru Protecţia Plantelor Bucureşti şi Institutele de cercetare aflate în subordinea ASAS.

# JUSTIFICAREA INVESTITIEI

## Descrierea proiectului

Scopul proiectului este de a executa 4 constructii care vor face legatura intre constructii existente pe amplasamentul de productie, dupa cum urmeaza:

* 1 sopron construit intre cladirile C1 si C5, amandoua avand rolul de depozitare produse finite, in vederea depozitarii materialelor de ambalare. In urma construirii sopronului, acest grup de cladirii va constitui un compartiment de incendiu distinct, ceea ce impune implementarea masurilor PSI la cladirile C1 si C5 si autorizarea lor de catre ISU.
* 1 corp de legatura (considerat extindere) intre cladirile C13 si C14, cu rol de depozitare materii prime. Cele doua depozite vor fi unite, reprezentand un singur compartiment din punct de vedere PSI, dar vor putea fi operate in continuare independent, avand intrarile separate.
* 2 corpuri de legatura intre cladirile C4 si C12, respectiv C12 si C13, toate avand rolul de depozitare materii prime.

## Necesitatea investiţiei

Scopul investitiei este de a imbunatati fluxul de productie, prin reducerea timpilor de deplasare intre depozite si sectiile de productie cu utilajele de transport (stivuitoare, lize) si prin marirea capacitatii de depozitare a materialelor de ambalare. Cresterea volumului de productie peste care se suprapune volatilitatea disponibilitatii si a preturilor materiilor prime si materialelor de ambalare, impun stocuri mai ridicate din aceste categorii.

## Valoarea estimată a investiţiei şi perioada de implementare propusă

Valoarea totală estimata a investiţiei (constructii + dotari necesare PSI) este estimată la suma de 70.000 euro.

## Perioada de implementare propusă este de 4 luni.

## Planșe reprezentând limitele amplasamentului proiectului

In anexa.

## Descrierea caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcție și altele).

Terenul pe care vor fi executate lucrarile de constructie face parte din amplasamentul de productie si depozitare al firmei Alchimex SA, din comuna Herasti, jud. Giurgiu, identificat cu numarul cadastral 33134 si are o suprafata totala 37.547m2. În prezent, pe acest teren exista urmatoarele constructii:

C1 - depozit produse finite si sectie de ambalare erbicide lichide

C2 - post de distributie energie electrica

C3 - hala de formulare si ambalare fungicide/insecticide

C4 - sectii formulare si ambalare produse lichide (fungicide/insecticide si erbicide)

C5 - depozit produse finite

C6 - sectie formulare erbicide granulate

C10 - corp administrativ si laborator

C11 - sectie formulare si ambalare erbicide lichide

C12 - depozit materii prime

C13 - depozit materii prime

C14 - depozit materii prime

C15 - statie de tratare a apelor

Suprafata totala construita a acestor cladiri este de 11.095 m2, iar cea desfasurata de 11.373 m2.

Coordonatele in format Stereo 70 ale terenului sunt:

X: 607.689

Y: 302.704

Terenul pe care urmeazǎ a fi amplasatǎ construcţia are urmǎtoarele vecinǎtǎţi:

- la nord – drum judetean 401.

- la sud – teren arabil

- la est – proprietate S.C. ALCEDO S.R.L.

- la vest - teren arabil

Suprafetele cladirilor ce urmeaza a fi realizate prin proiect sunt:

Arie construita / desfasurata Sopron – C1a= 436,35 m2

Arie construita / desfasurata Hala depozitare - C16 = 79,90m2

Arie construita / desfasurata Corp legatura 1 = 20,90 m2

Arie construita / desfasurata Corp legatura 2 = 30,30 m2

### Sopron

Elemente constructive

Structura principala a sopronului va fi realizata cu stalpi si grinzi otel prefabricat. Stalpii vor fi incastrati in fundatii izolate tip bloc de fundare si cuzinet, iar placa pardoselii va fi realizata din beton armat cu plase elicopterizat. Peretii exteriori vor fi realizati din panouri termoizolante metalice cu miez din poliuretan, de grosime 50 mm. Spre constructiile C1, respectiv C5 se vor pastra peretii existenti ai acestora, din zidarie. Intre sopron si cele 2 constructii C1 si C5 vor fi prevazute usi in doua canate UAF;EI90-c, cu dimensiunea de 2,00 x 2,50 m.

Instalatii

Sopronul va fi echipat cu instalatie de detectie si semnalizare a incendiului.

Instalatiile electrice vor consta in circuitul de iluminare. Iluminarea (artificiala) va fi realizata cu lampi LED cu consum redus.

Instalatii alimentare apa curenta, instalatii sanitare – nu este cazul.

### Extindere C13 pana la limita C14

Elemente constructive

Structura principala a halei propuse ca extindere (C16) a constructiei C13 pana la limita C14 va fi realizata cu stalpi si grinzi otel prefabricat. Stalpii sunt incastrati in fundatii izolate tip bloc de fundare si cuzinet. Placa pardoselii este realizata din beton armat cu plase elicopterizata - existenta. Peretii exteriori vor realizati din panouri termoizolante metalice cu miez din poliuretan de grosime 50 mm. Acoperisul va fi realizat din panouri metalice autoportante cu miez din poliuretan, grosime 50 mm(60 mm). Va fi prevazuta o trapa de desfumare cu deschidere automata si manuala, in dimensiuni 1,20 x 1,80 m.

Intre hala propusa C16 si halele C13, respectiv C14 sunt prevazute 2 usi sectionale cu dimensiunea de 2,90 x 3,00 m, in care sunt prevazute usi pietonale 0,90 x 2,10 m. Pe fatada sud va fi prevazuta o usa batanta pietonala cu dimensiunea 0,90 x 2,10 m.

Instalatii

Constructia va fi echipata cu instalatie de detectie si semnalizare a incendiului.

Instalatiile electrice vor consta in circuitul de iluminare. Iluminarea (artificiala) va fi realizata cu lampi LED cu consum redus.

Instalatii alimentare apa curenta, instalatii sanitare – nu este cazul.

### Corpuri de legatura

Elemente constructive

Corpurile de legatura intre C4 si C12, respectiv C12 si C13 vor fi realizate cu samburi de b.a., din zidarie caramida 25 cm grosime si centuri b.a. Peretii exteriori vor realizati din zidarie caramida/bca, grosime 25 cm. Acoperisul va fi realizat din panouri metalice termoizolante cu vata minerala, grosime 100 mm. Intre corpurile de legatura si cele 2 constructii vor fi prevazute usi in doua canate UAF, cu dimensiunea de 2,00 x 2,50 m.

Instalatii

Instalatiile electrice vor consta in circuitul de iluminare. Iluminarea (artificiala) va fi realizata cu lampi LED cu consum redus.

Instalatii alimentare apa curenta, instalatii sanitare – nu este cazul.

# IMPACTUL IMPLEMENTĂRII PROIECTULUI ASUPRA FACTORILOR DE MEDIU

Din punct de vedere hidrografic, localitatea Herăşti face parte din Bazinul Argeș - Vedea, sub-bazinul hidrografic Argeş (alături de alte 2 sub-bazine hidrografice, Vedea şi Călmăţui), pe sectorul cursului inferior al acestui râu, cuprins între Ionești (Găești) şi vărsare şi se caracterizează printr-o vale largă, cu numeroase meandre cu panta de scurgere ce variaza intre 9 si 6 ‰. Spațiul Hidrografic Argeș - Vedea este încadrat între 43°54’50” şi 45°36’30” latitudine nordică şi 24°30’50” şi 26°44’25” longitudine estică.

Comuna Herăşti este situată pe malul stâng al Argeşului, în aval de confluenţa cu Sabarul, la limita terasei cu lunca. Terenul este amplasat pe terasă şi este cvasiorizontal. Apa subterană este întâlnită de la adâncimea de 7,0 m sub formă de infiltraţii sau ca strat acvifer. În forajul efectuat în cadrul Staţiei hidrogeologice de Ord.II Gruiu, executat la cota 50,65 m, acviferul freatic a fost întâlnit începând de la adâncimea de 10,5 m, nivelul apelor subterane situându-se la 14,42 m.

În continuare se trec în revistă efectele semnificative posibile asupra mediului, în limita informațiilor disponibile.

## Surse de poluanți și instalații pentru reținerea, evacuarea și dispersia poluanților în mediu

### Protecția calității apelor

|  |  |  |
| --- | --- | --- |
| ***Tip de receptor care poate fi afectat de emisiile din instalație*** | ***Lista evacuărilor din instalație care pot avea un efect asupra receptorului și parcursul lor*** | ***Localizarea informației de suport privind impactul evacuărilor*** |
| Apă subterană | Nu este cazul. | Impact nul |
| Apă de suprafață | Nu este cazul. | Impact nul |

### Protecția aerului

Lucrările ce urmează a fi executate şi exploatarea constructiilor nu produc şi nu emit poluanţi în atmosferă şi nu au impact asupra aerului.

### Protecția împotriva zgomotului și vibrațiilor

 In constructiile executate in cadrul proiectul nu vor avea loc alte activitati inafara de cele de depozitare, respectiv circulatie cu utilaje de transport (stivuitoare si lize), astfel ca se asigură o deplină protecţie împotriva zgomotelor și vibraţiilor atât în interiorul cât și în exteriorul obiectivului.

### Protecția împotriva radiațiilor

Pe amplasamentul obiectivului nu există nicio sursă de radiaţii.

### Protecția solului și a subsolului

|  |  |  |
| --- | --- | --- |
| ***Tip de receptor care poate fi afectat de emisiile din instalație*** | ***Lista evacuărilor din instalație care pot avea un efect asupra receptorului și parcursul lor*** | ***Localizarea informației de suport privind impactul evacuărilor***  |
| *Sol* | *Nu este cazul.* | *Impact nul* |
| *Subsol* | *Nu este cazul.* | *Impact nul* |
| *Ape subterane* | *Nu este cazul.* | *Impact nul* |

### Protecția ecosistemelor terestre și acvatice

Protecţia ecosistemelor terestre și acvatice este asigurată prin măsurile prevăzute pentru protecţia atmosferei, apelor și solului. Amplasamentul de productie si depozitare se află într-o zonă agricolă cu o diversitate de culturi agricole, faţă de care nu există nici un risc direct sau indirect de impact negativ.

### Protecţia aşezărilor umane, a altor obiective de interes public și măsuri de apărare împotriva incendiilor

 a) Amplasamentul obiectivului a fost stabilit în conformitate cu normele legale, în special cu prevederile Ordinului MSF, nr. 117/2002, privind aprobarea procedurilor de reglementare sanitară pentru proiecte de amplasare, construcţie și reglementare sanitară a funcţionării.

b) Prin natura și volumul activităţilor de producţie prevăzute a fi realizate, obiectivul nu intră sub incidenţa dispoziţiilor Hotărârii Guvernului, nr. 804/2007 privind controlul asupra pericolelor de accident major în care sunt implicate substanţe periculoase.

c) În privinţa apărării împotriva incendiilor și a prevenirii situațiilor de urgență, prin proiectare, echipare și funcţionare sunt respectate prevederile Legii nr. 307/2006 (privind apărarea împotriva incendiilor), ale Ordinului MAI nr.163/2007 (pentru aprobarea Normelor Generale de apărare împotriva incendiilor), ale Ordinului nr.210/2007 (pentru aprobarea metodologiei privind identificarea, evaluarea și controlul riscurilor de incendiu) și ale Ordinului MI nr. 108/2001 (pentru aprobarea dispoziţiilor generale privind reducerea riscurilor de incendiu generate de încărcări electrostatice.

În concluzie, considerăm că impactul asupra populaţiei locale va fi pozitiv şi important prin faptul că oferim o dovadă în plus asupra faptului că responsabilitatea noastra referitoare la protecţia aşezărilor umane din zonă ne preocupa cel mai înalt grad. În plus, imaginea firmei va avea de câştigat în faţa partenerilor din industria noastră, preocupaţi din ce în ce mai mult de aspectele de mediu, condiţiile de muncă şi sănătate a populaţiei, toate acestea conducând în final la creşterea potenţialului economic al zonei şi atragerea de noi investitori, deci la crearea de noi locuri de muncă.

### Justificarea încadrării proiectului în prevederile unor acte normative naționale care transpun legislația Uniunii Europene

Noul obiectiv se încadrează constructiv, tehnologic, funcţional şi ambiental în amplasamentul construit existent şi reprezintă o contribuţie pozitivă semnficiativă în contextul politicii generale a Alchimex de conformare faţă de prevederile tuturor actelor normative naţionale şi comunitare referitoare la protejarea factorilor de mediu, dintre care amintim:

* Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării)
* Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei;
* Directiva 2008/98/CE a Parlamentului European și a Consiliului din 19 noiembrie 2008 privind deșeurile.

Nu este cazul.

### Identificarea arealelor sensibile ce pot fi afectate de proiect

Nu este cazul.

### Lucrările, dotările și măsurile pentru protecția biodiversității, monumentelor naturii și ariilor protejate

Nu este cazul.

### Prevenirea și gestionarea deșeurilor generate pe amplasament în timpul realizării proiectului/în timpul exploatării, inclusiv eliminarea

|  |  |  |  |  |  |
| --- | --- | --- | --- | --- | --- |
| *Denumire deșeu* | *Identificați sursele de deșeuri* | *Codurile deșeurilor, conform* *HG 856/2002* | *Identificare fluxuri de deșeuri* | *Cuantificați fluxurile de deșeuri* | *Care sunt modalitățile actuale sau propuse de manipulare a deșeurilor* |
| Deșeuri menajere | Activități domestice pe amplasament | 20.03.01 | (N) | cca.10 kg/zi | - deșeurile vor fi colectate la cel mai apropiat punct de traseul de eliminare în europubele (v=200 l)- evacuare firme salubritate |

## Prevederi pentru monitorizarea mediului - dotări și măsuri prevăzute pentru controlul emisiilor de poluanți în mediu

Constructiile realizate in cadrul proiectului vor avea rolul de depozitare materiale de ambalare, respectiv legatura de trecere intre spatiile de productie si halele de depozitare, astfel ca nu exista riscul emisiilor vreunor poluanti atat in apa, cat si in aer.

## Lucrări necesare organizării de șantier

In cadrul proiectului vor fi executate lucrari de sapatura manuala si mecanizata, turnare beton pentru cuzineti si pardoseala, asamblare ale elementelor metalice ale structurii de rezistenta, realizare pereti din zidarie si montare panouri pentru invelitoare si usi. Materialele de constructie vor fi depozitate pe platformele betonate de pe amplasament, iar deseurile rezultate vor fi colectate in recipiente corespunzatoare si predate unui operator autorizat.

# LUCRĂRI DE RECONSTRUCŢIE ECOLOGICĂ

Suprafeţele ocupată de constructiile realizate prin proiect sunt mici (567,45 m2) în raport cu suprafața totală a amplasamentului, astfel încât impactul asupra zonei este nesemnificativ. Nu există alte suprafeţe afectate de realizarea lucrărilor de construcţie, iar împrejurimile terenului se vor reface în următorul sezon de vegetaţie.

# ANEXE

1. Planul de încadrare în zonă al obiectivului
2. Plan de amplasament
3. Plan de arhitectura - Sectiune longitudinala corpuri de legatura
4. Plan de arhitectura - Sectiune sopron
5. Plan de arhitectura - Fatade extindere

\* \*

\*